Cēsu novada Raiskuma pagastā

**IEKŠĒJIE NOTEIKUMI**

**Kārtība, kādā izglītības iestādē uzturas izglītojamo vecāki un citas personas**

*Izdoti saskaņā ar Izglītības likuma 30.panta 1.daļu un*

*MK 28.09.2021. noteikumos Nr.662 “ Epidemioloģiskās drošības pasākumi Covid-19 infekcijas izplatības ierobežošanai” noteikto kārtību*

*MK 22.08.2023. nr.474 “****Kārtība,*** *kādā nodrošināma izglītojamo profilaktiskā veselības aprūpe, pirmā palīdzība un drošība izglītības iestādēs un to organizētajos pasākumos”*

*.*

1. Kārtība nosaka Aleksandra Bieziņa Raiskuma pamatskolas (turpmāk – izglītības iestāde) izglītojamo vecāku / likumisko pārstāvju (turpmāk – vecāki) un citu nepiederošu personu uzturēšanās kārtību izglītības iestādē (turpmāk – kārtība).
2. Kārtības mērķis ir nodrošināt izglītojamo drošību un izglītības iestādes darbības nepārtrauktību.
3. **Par nepiederošu personu tiek uzskatīta persona**, kura nav izglītības iestādes izglītojamais vai izglītības iestādes darbinieks.
4. **Nepiederoša persona,** ienākot izglītības iestādes telpās, informē dežurantu par ierašanās iemeslu.
5. Personām, ierodoties uz tikšanos, jāreģistrējas pie Skolas dežuranta apmeklētāju žurnālā, norādot vārdu, uzvārdu, ierašanās iemeslu un Skolas darbinieku, ar kuru norunāta tikšanās, kā arī jāuzrāda personu apliecinošs dokuments.
6. **Dežurants** sazinās ar apmeklējamo personu, un informē skolas lietvedi vai administrāciju.
7. Ikviena persona, apmeklējot izglītības iestādi, ievēro darbinieku norādes, sabiedrībā pieņemtas uzvedības normas, izglītojamo, darbinieku un citu apmeklētāju likumīgās intereses un tiesības.
8. Darbinieks, pie kura pieteicies apmeklētājs, informē par plānoto tikšanos skolas dežurantu.
9. Vecāki izglītojamos pavada un sagaida skolas vestibilā, ja nav citas vienošanās ar administrāciju.
10. Izglītojamo vecāki, citi pilnvaroti ģimenes locekļi var apmeklēt izglītības iestādes izglītojošos, svinīgos u.c. ārpusstundu pasākumus, ja tas ir atļauts saskaņā ar izglītības iestādes vadības norādījumiem.
11. Izglītojamo vecākus par šo kārtību informē klašu audzinātāji. Vecāki ar kārtību var iepazīties izglītības iestādes mājaslapā.
12. Izglītības iestādē aizliegts uzturēties nepiederošām personām, kuras ieradušās bez likumiska pamata.
13. Par nepiederošas personas uzturēšanos izglītības iestādē ir atbildīga persona, pie kuras ir ieradies iepriekš pieteicies apmeklētājs.
14. Valsts un pašvaldības iestāžu darbinieku ierašanās gadījumā izglītības iestādē dežuranta pienākums ir pieprasīt apmeklētājiem uzrādīt personas dienesta apliecību, veikt ierakstu žurnālā un informēt Skolas administrācijas pārstāvi.
15. Gadījumā, ja nepiederošā persona neievēro kārtības noteikumus vai nepakļaujas izglītības iestādes darbinieku prasībām, tiek ziņots Pašvaldības vai Valsts policijai.
16. Kārtība izvietojama apmeklētājiem pieejamā vietā.

2023. gada 1. septembrī Direktore Lolita Žagare